CELEX: C2005/132/60
Language: hu
Date: 2005-05-28 00:00:00
Title: T-135/05. sz. ügy: Franco Campoli által az Európai Közösségek Bizottsága ellen 2005. március 29-én benyújtott kereset

28.5.2005   
            
            
               HU
            
            
               Az Európai Unió Hivatalos Lapja
            
            
               C 132/33
            
         Franco Campoli által az Európai Közösségek Bizottsága ellen 2005. március 29-én benyújtott kereset
   (T-135/05. sz. ügy)
   (2005/C 132/60)
   Az eljárás nyelve: francia
   Franco Campoli (lakóhelye: London, képviselik: Stéphane Rodrigues és Alice Jaume ügyvédek, kézbesítési cím: Luxembourg), 2005. március 29-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg a kinevezésre jogosult hatóságnak a felperes által a személyzeti szabályzat 90. cikke (2) bekezdése alapján benyújtott panaszát elutasító 2004. december 13-i határozatát, és egyben e határozattal együtt hozott, egyrészt a kinevezésre jogosult hatóság által az említett panaszban vitatott, a felperes nyugdíja után járó háztartási támogatásra és iskoláztatási átalány-támogatásra alkalmazott korrekciós együttható 2004. május 1-jét követő módosításáról rendelkező, másrészt a felperes illetményelszámolásában e határozat 2004. májustól való alkalmazását eredményező határozatait,
            
         
               —
            
            
               kötelezze az Európai Közösségek Bizottságát a költségek viselésére.
            
         Jogalapok és fontosabb érvek
   Jelen ügyben a felperes lényegében nyugdíja 2004. május 1-jét megelőző korrekciós együtthatójának 2004. május 1-től való visszaható hatályú alkalmazását kéri.
   Ezzel kapcsolatban arra hivatkozik, hogy a korrekciós együttható korábbi és új rendszere közötti átmenet biztosítása során – az európai közszolgálat szabályozási rendszerének módosítását követően – a személyzeti szabályzat XIII. melléklete 20. cikkének (2) bekezdése 2004. május 1-től2009. május 1-ig tartó olyan ötéves átmeneti időszakot ír elő, amely alatt a korrekciós együtthatót fokozatosan csökkentik.
   Keresetének alátámasztásául a Szerződés 241. cikke alapján a felperes alapvetően jogellenességi kifogást hoz fel, mivel szerinte a személyzeti szabályzat XIII. melléklete 20. cikkének alkalmazása jelen esetben jogellenes.
   Ezzel kapcsolatban a következőkre hivatkozik:
   
               —
            
            
               jogos feltevésének megsértésére, tekintettel az igazgatás által tett azon kijelentésekre, amelyek szerint az új személyzeti szabályzat semmiképpen sem hozza őt hátrányosabb helyzetbe,
            
         
               —
            
            
               az egyenlő bánásmód és a hátrányos megkülönböztetés elvének megsértésére, figyelembe véve a szolgálatban levő és nyugdíjra jogosult tisztviselők lakóhelye alapján tett megkülönböztetést,
            
         
               —
            
            
               a szerzett jogok megsértésére, tekintettel alapvető munkafeltételeinek nyugdíjazása napjától való megváltoztatására,
            
         
               —
            
            
               a gondos ügyintézés elvének megsértésére.